b'\n_START_ARTICLE_\nIgor Dekleva (1921)\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Mariboru v dru\xc5\xbeini tr\xc5\xbea\xc5\xa1kih priseljencev. Gimnazijo je obiskoval v Zagrebu in 1940 maturiral, medicinsko fakulteto pa v Padovi kjer je 1958 diplomiral. Specializiral se je iz anesteziologije v Padovi in plju\xc4\x8dnih bolezni v Torinu. V letih 1958\xe2\x88\x921964 se je \xc5\xa1e dodatno specializiral v anesteziji v raznih angle\xc5\xa1kih bolni\xc5\xa1nicah, nato pa je bil zdravnik v San Danielu, Huminu in Minanganu v Furlaniji, ter do upokojitve \xc5\xa1e v voja\xc5\xa1ki bolni\xc5\xa1nici v Vidmu._NEWLINE_Politi\xc4\x8dno je za\xc4\x8del delovati \xc5\xbee kot srednje\xc5\xa1olec; 12. decembra 1941 je bil v Zagrebu kot Skojevec aretiran, a zaradi pomanjkanja dokazov na sodi\xc5\xa1\xc4\x8du opro\xc5\xa1\xc4\x8den, vseeno pa so ga 12. januarja 1942 izgnali v Italijo. Vrnil se je v Trst, od koder je izhajala njegova dru\xc5\xbeina, ter od januarja 1943 deloval kot aktivist v organizacijah OF, SKOJ, in Komunisti\xc4\x8dni partiji Trsta in slovenske Istre. Ko so Nemci za\xc4\x8deli odkrivati organizacije, je bil marca 1944 kot aktivist poslan v Istro, kjer je postal organizacijski tajnik okro\xc5\xbenega komiteja KPS za slovensko Istro. V za\xc4\x8detku jeseni je od\xc5\xa1el v partijsko \xc5\xa1olo CK KPS na Dolenjsko. Novembra 1944 je bil poslan v Trst, kjer je kot sekretar Skoja in antifa\xc5\xa1isti\xc4\x8dne mladine pomagal pri reorganizaciji omenjenih organizacij; 24. aprila 1945 je v tr\xc5\xbea\xc5\xa1ki ulici Gatteri padel v zasedo SS in bil v spopadu ranjen. Prepeljan je bil v tr\xc5\xbea\xc5\xa1ko bolni\xc5\xa1nico, od koder pa so ga pred gotovo ustrelitvijo re\xc5\xa1ili zdravniki. Ker je bil v zasedi naklju\xc4\x8dno ubit italijanski policist, so Deklevo po povratku v Italijo 3. julija 1955 italijanske oblasti zaprle, \xc4\x8de\xc5\xa1 da je bilo njegovo dejanje v uli\xc4\x8dnem spopadu zlo\xc4\x8din in ne voja\xc5\xa1ka akcija. Zaradi amnestije je bil sicer opro\xc5\xa1en, dr\xc5\xbeavljanstva pa \xc5\xa1e nekaj let ni dobil._NEWLINE_Dekleva je bil v letih 1948\xe2\x88\x921950 urednik tr\xc5\xbea\xc5\xa1kega lista Delo'